**Ministru kabineta rīkojuma projekta „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 15.0 versija - Teritoriālās attīstības plānošanas procesu un informācijas sistēmas attīstība)” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta izstrādes nepieciešamība** | | |
| 1. | Pamatojums | 1. 2015. gada 17. novembra Ministru kabineta noteikumu Nr. 653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts. 2. Deklarācijas par Māra Kučinska vadītā Ministru kabineta iecerēto darbību 35. uzdevums „Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”; rīcības plāna pasākums „Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”; 5. darbības rezultāts „Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”. 3. MK 2016.gada 10.februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts un 4.2.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 15.0 versijā Valsts reģionālās attīstības aģentūras (turpmāk - VRAA) projekta “Teritoriālās attīstības plānošanas procesu un informācijas sistēmas attīstība” (turpmāk – projekts) apraksts, kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis Projekta iekļaušanu IKT mērķarhitektūras kārtējā versijā. Projekts veicina darbības programmas „Izaugsme un nodarbinātība” specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot un attīstot 5 darbības procesus, ieviešot jaunus un pilnveidojot esošos elektroniskos pakalpojumus, kā arī publicējot 34 atvērto datu kopas.  Projekts nodrošinās Teritorijas attīstības plānošanas informācijas sistēmas (turpmāk – TAPIS) un Reģionālās attīstības indikatoru moduļa (turpmāk - RAIM), kas ir TAPIS sastāvdaļa, tālāku funkcionālo attīstību un pilnveidošanu, valsts pārvaldes efektivitātes un sadarbspējas uzlabošanu nekustamo īpašumu un būvniecības pārvaldības jomās.  Pēc savas būtības projekts ir darbības programmas "Infrastruktūra un pakalpojumi" papildinājuma 3.2.prioritātes "Teritoriju pieejamības un sasniedzamības veicināšana" 3.2.2.pasākuma "IKT infrastruktūra un pakalpojumi" 3.2.2.1.aktivitātes "Publiskās pārvaldes elektronisko pakalpojumu un informācijas sistēmu attīstība" 3.2.2.1.1.apakšaktivitātes "Informācijas sistēmu un elektronisko pakalpojumu attīstība" ietvaros īstenotā TAPIS izveides projekta turpinājums, kurš vērsts uz sekojošu mērķu īstenošanu:   1. Ieviest ērti lietojamu, efektīvu, uz modernām tehnoloģijām balstītu pilnveidoto TAPIS risinājumu; 2. Elektronizēt Jūras telpiskās plānošanas atbalsta procesus; 3. Veikt teritorijas attīstības plānošanas procesu pilnveidošanu TAPIS, datu apmaiņas sadarbības ietvaros. 4. Veicināt teritorijas attīstības plānošanas procesa datu publisko pieejamību [www.geolatvija.lv](http://www.geolatvija.lv) un www.latvija.lv, ieviešot četrus elektroniskos pakalpojumus – divus jaunus un divus pilnveidojamus; 5. Pilnveidot reģionālās attīstības politikas instrumentu pārvaldības un RAIM, tai skaitā, nodrošināt risinājuma publiskās daļas integrāciju ar Datu publicēšanas platformu.   VARAM kā TAPIS pārzinis, sadarbojoties gan ar valsts pārvaldes institūcijām, gan pašvaldībām, ir identificējis vairākas nepieciešamās pilnveidojumu jomas, kuru veiksmīga risināšana Eiropas Savienības struktūrfondu un Kohēzijas fonda 2014. – 2020. gada plānošanas periodā, ļaus ievērojami uzlabot TAPIS un RAIM lietojamību un funkcionalitāti, kā arī paaugstināt valsts pārvaldes efektivitāti un veicināt uzņēmējdarbības vides attīstību. Projekta īstenošana ļaus atrisināt sekojošas konstatētās problēmas:   1. Jūras telpas plānošanu regulē *Teritorijas attīstības plānošanas likums,* kas nosaka, ka jūras telpiskais plānojums ir nacionālā līmeņa ilgtermiņa teritorijas attīstības plānošanas dokuments, kurš jāizstrādā VARAM sadarbībā ar nozaru ministrijām un pašvaldībām, kuru administratīvā teritorija robežojas ar jūru. Jūras telpiskā plānojuma ietvaru nosaka Eiropas Parlamenta un Padomes 2014. gada 23. jūlija Direktīva 2014/89/ES, ar ko izveido jūras telpiskās plānošanas satvaru, sekojoši, tā plānošanai un datu apmaiņai ir starptautisks raksturs. No 2015.gada 1.janvāra VARAM vadībā tiek izstrādāts Jūras telpiskais plānojums un šobrīd tiek precizēta plānojuma gala redakcija. Ņemot vērā to, ka Jūras telpiskā plānojuma izstrādes procesā ir iesaistītas dažādas nozaru institūcijas (Latvijas Jūras administrācija, Latvijas Hidroekoloģijas institūts, Pārtikas drošības, dzīvnieku veselības un vides zinātniskais institūts BIOR, Latvijas Vides, ģeoloģijas un meteoroloģijas centrs, Zemkopības ministrija, Būvniecības valsts kontroles birojs, Aizsardzības ministrija, Satiksmes ministrija, VARAM), izejas datu apkopošana un visaptverošu risinājumu izstrāde ir sarežģīts process. Projekta mērķis ir izveidot vienotu platformu/elektronisku vidi, kura nodrošinātu regulāru informācijas, galvenokārt telpisko risinājumu, apmaiņu starp visām jūras plānošanā iesaistītām institūcijām. 2. Pēdējā laikā arvien biežāk nākas saskarties ar dažādu jaunu nacionālo interešu objektu un tiem nepieciešamās teritorijas noteikšanas gadījumiem, piemēram, „Rail Baltica” dzelzceļa līnijai rezervētā teritorija, u.tml. No teritorijas plānošanas procedūras viedokļa, nacionālo interešu objekta noteikšanas un apstiprināšanas procedūra nav saistīta ar pašvaldības teritorijas plānošanas procesu, tomēr no minētā objekta vai teritorijas noteikšanas brīža, pašvaldībai, izsniedzot personai informāciju par zemesgabala atļauto izmantošanu saskaņā ar teritorijas plānojumu vai izsniedzot būvatļauju, jāņem vērā nosacījumi teritorijas izmantošanai nacionālo interešu teritorijā. Ņemot vērā, ka TAPIS šādu telpisku informāciju pagaidām neuztur, pašvaldībai pašai no atbildīgās ministrijas, vai uzņēmuma, kuram pieder objekts, kuram noteikts šāds statuss, jālūdz telpiskie dati precīzai teritorijas attēlošanai jauna teritorijas plānojuma izstrādes gadījumā. Projektā rezultātā tiks izveidota iespēja TAPIS vidē uzkrāt arī pilnu informāciju (teksta un ģeotelpisko) par Ministru kabinetā noteiktajiem nacionālo interešu objektiem un teritorijām, papildus nodrošināt to publicēšanu TAPIS publiskajā daļā portālā geolatvija.lv sadaļā *Teritorijas attīstības plānošana*. 3. Analizējot un apkopojot VARAM kā TAPIS pārziņa iegūto pieredzi par TAPIS darbības rezultātiem, kā arī ņemot vērā TAPIS lietotāju priekšlikumus, noteikti vairāki TAPIS funkcionalitātes paplašināšanas virzieni - jūras piekrastes ūdeņu plānošanas iespējas, detālplānojumu teksta un telpisko datu strukturēšana, datu apmaiņas procesu un TAPIS funkcionalitātes pilnveidošana, e-pakalpojumu attīstīšana, kas padarīs sistēmu ātrdarbīgāku, ērtāku lietotājam un pašvaldību speciālistiem. 4. Viena no šobrīd īstenotā RAIM risinājuma problēmām ir būtiskas ārpakalpojuma izmaksas katras jaunas datu kopas/datu avota iekļaušanai sistēmā. Tādējādi Projekta īstenošanas rezultātā tiek plānota standartizēta datu saņemšanas un apstrādes risinājuma ieviešana, kas ievērojami samazinātu izmaksas RAIM uzturēšanai un jaunu rādītāju iekļaušanai RAIM. 5. Šobrīd VARAM nav pieejama elektroniska vide, ar kuras palīdzību varētu sagatavot zemes pārskatu un veikt datu analīzi. Analizējot situāciju, šim mērķim par vispiemērotāko risinājumu atzīts RAIM izmantošana. RAIM iespējams uzkrāt nepieciešamos telpiskos un teksta datus un informāciju, kas ļautu veikt analīzi par zemi un ar to saistīto procesu attīstību administratīvi teritoriālajās vienībās dažādos laika griezumos.   Lai risinātu iepriekš minētās problēmas un sasniegtu projekta mērķus, kā arī ievērotu normatīvajos aktos noteikto, projekta ietvaros plānots veikt šādus pasākumus:   1. TAPIS pamatprocesu uzlabojumi; 2. specificēto datu apjoma paplašināšana; 3. turpināt attīstīt integrāciju ar citām valsts informācijas sistēmām (Vides pārraudzības valsts birojā (turpmāk - VPVB), Valsts zemes dienestā (turpmāk - VZD), Būvniecības valsts kontroles birojā (turpmāk - BVKB), oficiālajā laikrakstā „Latvijas Vēstnesis”, u.c.); 4. konkurētspējīgākas funkcionalitātes nodrošināšana grafisko datu apstrādei; 5. datu nodošana uz Apgrūtināto teritoriju informācijas sistēma (turpmāk - ATIS) ārpus teritorijas attīstības plānošanas procesa; 6. izveidot jūras telpiskās plānošanas rīku nodrošinot sadarbspēju nacionālā un Eiropas Savienības mērogā; 7. ieviešot divus jaunus un divus pilnveidojamus elektroniskos pakalpojumus; 8. RAIM datu saņemšanas un apstrādes risinājuma standartizācija; 9. saskarnes izstrāde datu saņemšanai no Datu publicēšanas platformas; 10. datu un informācijas uzkrāšana RAIM zemes pārskata sagatavošanai; 11. RAIM publiskās daļas integrāciju VARAM plānotajā Datu publicēšanas platformā.   Attīstot TAPIS paredzami sekojoši ieguvumi:   1. Strukturētu detālplānojumu uzturēšana TAPIS ļaus privātpersonām un uzņēmējiem pieprasīt izziņas elektroniski, izmantojot e-pakalpojumus; 2. Palielinoties TAPIS uzturētajiem datiem un informācijas apjomam, paaugstināsies elektronisko pakalpojumu izmantošanas intensitāte, vienlaicīgi samazinot nepieciešamību datus iegūt pieprasījuma veidā vai klātienē no pašvaldības vai pārvaldes iestādēm; 3. Datu apmaiņa starp vairākām valsts informācijas sistēmām, datu uzkrāšana vienuviet (nav nepieciešama atkārtota vienu un to pašu datu ievade vairākās sistēmās); 4. RAIM papildināšana ar jauniem dažādu nozaru datiem nodrošinās valsts pārvaldes institūcijām un pašvaldībām strukturētu datu pieejamību, kas nepieciešami attīstības plānošanas un novērtēšanas procesā; 5. TAPIS nodrošinās piekrastes pašvaldībām iespēju plānot teritoriju ārpus savas administratīvās teritorijas - jūras piekrastes ūdeņu plānošanai; 6. Nodrošināta jūras telpiskās plānošanas datu publiska pieejamība.   Projekta īstenošana laikā VARAM, kā TAPIS un RAIM pārzinis, nodrošinās ar Projektu saistīto normatīvo aktu grozījumu izstrādi. |
| 3. | Projekta izstrādē iesaistītās institūcijas | VARAM,VRAA,VZD, Ekonomikas ministrija, BVKB,**VPVB.** |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta rezultātā tiks ieviests ērti lietojams, efektīvs, uz modernām tehnoloģijām balstīts TAPIS un RAIM pilnveidotais risinājums, kā arī pilnveidoti divi esošie un divi jaunizveidoti elektroniskie pakalpojumi teritorijas attīstības plānošanas jomā. TAPIS un RAIM lietotāji ir pašvaldības un teritorijas plānošanā iesaistītās valsts institūcijas, kā arī visa sabiedrība, kura informācijas saņemšanai lieto publiski pieejamos portālus [www.latvija.lv](http://www.latvija.lv), [www.geolatvija.lv](http://www.geolatvija.lv) un [www.raim.gov.lv](http://www.raim.gov.lv). |
| 2. | Tiesiskā regulējuma ietekme uz tautsaimniecību un administratīvo slogu | Projekta īstenošanas rezultātā tiks panākts administratīvā sloga samazinājums gan iedzīvotājiem (iespēja saņemt centralizētus elektroniskos pakalpojumus portālos [www.latvija.lv](http://www.latvija.lv) un [www.geolatvija.lv](http://www.geolatvija.lv) ), gan valsts pārvaldei un pašvaldībām centralizēti saņemot un apstrādājot strukturētus datus. Papildus sagaidāms valsts iestāžu uzturēšanas izmaksu samazinājums, kuru veido valsts informācijas sistēmu integrācijas risinājumi un iespēja teritorijas attīstības plānošanas procesā ātri un ērti piekļūt dažādu sistēmu datiem. TAPIS pamatfunkcionalitāte ir izstrādāta, lai pašvaldībām un valsts pārvaldes iestādēm datu lejupielādei un augšupielādei nebūtu nepieciešami papildus finanšu resursi datu apmaiņas tehnoloģisko risinājumu izstrādei. Sistēmas darbības nodrošināšanai TAPIS izmanto IKT koplietošanas platformas. |
| 3. | Administratīvo izmaksu monetārais novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | **Turpmākie trīs gadi (*euro*)** | | |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2017) gadu** | **izmaiņas, salīdzinot ar kārtējo (2017) gadu** | **izmaiņas, salīdzinot ar kārtējo (2017) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 338 091 | 327 113 | 184 796 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 338 091 | 327 113 | 184 796 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 397 754 | 384 839 | 217 407 | 97 084 |
| 2.1. valsts pamatbudžets | 0 | 397 754 | 384 839 | 217 407 | 97 084 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -59 663 | -57 726 | -32 611 | -97 084 |
| 3.1. valsts pamatbudžets | 0 | -59 663 | -57 726 | -32 611 | -97 084 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi | x | 0 | 0 | 0 | 0 |
| 5. Precizētā finansiālā ietekme: | x | -59 663 | -57 726 | -32 611 | -97 084 |
| 5.1. valsts pamatbudžets | -59 663 | -57 726 | -32 611 | -97 084 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts tiks līdzfinansēts no Eiropas Reģionālās attīstības fonda (turpmāk – ERAF) līdzekļiem, un tā kopējais finansējuma apjoms ir 1 000 000 *euro*, tajā skaitā ERAF finansējums 850 000 *euro* un valsts budžeta finansējums 150 000 *euro.* No tiem 2017. gadā –397 754 *euro*, 2018. gadā –384 839 e*uro,* 2019.gadā - 217 407 *euro.*  Projekta rezultātu uzturēšanai nepieciešami līdzekļi 15% apmērā no projekta summas – **147 084 *euro***. Tā kā infrastruktūras uzturēšanu 5% apmērā no projekta summas VRAA nodrošinās no sava budžeta līdzekļiem – 32.00.00 programmas “Valsts reģionālās attīstības politikas īstenošana” – **50 000 *euro***, sākot ar 2020.gadu papildu nepieciešami līdzekļi ir 10% apmērā, t.i. **97 084 *euro*.**  VRAA veicot 32.00.00 programmas “Valsts reģionālās attīstības politikas īstenošana” ietvaros piešķirto līdzekļu projektu “Pašvaldību teritorijas attīstības plānošanas, infrastruktūras un nekustamo īpašumu pārvaldības un uzraudzības informācijas sistēma - 1. kārta” (Vienošanās Nr.3DP/3.2.2.1.1./09/IPIA/IUMEPLS/005) un projekta “Pašvaldību teritorijas attīstības plānošanas, infrastruktūras un nekustamo īpašumu pārvaldības un uzraudzības informācijas sistēmas ieviešana novados - 2.kārta” (Vienošanās Nr.3DP/3.2.2.1.1./09/IPIA/IUMEPLS/018) sasniegto rezultātu uzturēšanai izvērtējumu, secina, ka Projekta 1. kārtas uzturēšanai kopumā gadā tiek novirzīti līdzekļi 197 630 *euro* apmērā, tajā skaitā drošības auditam – 30 000 *euro*, licencēm – 22 000 *euro*, datu centru pakalpojumiem – 8 500 *euro*, TAPIS programmatūras uzturēšanai – 94 500 *euro*, 2 amata vietu atlīdzībai un uzturēšanai – 42 630 *euro*, savukārt Projekta 2.kārtas uzturēšanai kopumā gadā tiek novirzīti 109 960 *euro*, tajā skaitā: drošības auditam 15 000 *euro*, RAIM programmatūras uzturēšanai 39 480 *euro*, datu centru pakalpojumiem 7 080 *euro*, serveru infrastruktūrai 48 400 *euro*.  TAPIS 3.kārtas Projekta uzturēšanai VRAA plāno novirzīt līdzekļus no iepriekš piešķirtā finansējuma – **50 000 *euro*** apmērā, tajā skaitā: auditam 15 000 *euro* un serveru infrastruktūrai – 35 000 *euro* (daļēji izmantojot Projekta 1. un 2. kārtā izveidoto infrastruktūru). Novirzot lielāku finansējumu TAPIS 3.kārtas uzturēšanai, pastāv risks, ka pietiekošā kvalitātē netiks nodrošināta Projekta 1. un 2. kārtas sasniegto rezultātu uzturēšana.  Ar 2020.gadu papildu nepieciešamos finanšu līdzekļus **97 084 *euro*** apmērā veido:   1. Atlīdzībai – amata klasificēšanas celšanai 5 esošām amata vietām - 29 884 *euro*   Ņemot vērā, ka attīstoties VRAA sniedzamajiem IKT pakalpojumiem, informācijas sistēmām, tīmekļa pakalpēm, kā arī VRAA uzņemoties vadošo lomu IKT pārvaldībā VARAM resora iestādēs, nemitīgi aug arī infrastruktūras un datortehnikas uzturēšanas darbu apjoms, t.sk. TAPIS un RAIM, ar to jauno uzlaboto funkcionalitāti, kas tiks izstrādāta TAPIS 3. kārtas ietvaros. Pieaugot informācijas sistēmu komplicētībai un apkalpojamo vienību skaitam, pieaug prasības arī to apkalpojošā personāla zināšanām un kvalifikācijas līmenim. TAPIS ir centralizēta, visās pašvaldībās lietota augstas pieejamības valsts informācijas sistēma un VRAA funkcija un pienākums ir nodrošināt šīs sistēmas turētāja pienākumus atbilstoši normatīvajos aktos noteiktajam apjomam par valsts informācijas sistēmām, tai skaitā, drošības un infrastruktūras jautājumos. Līdz ar to, ar TAPIS sistēmu saistītie darbi, ņemot vērā VRAA ilgstošo pieredzi centralizētu koplietošanas valsts informācijas sistēmu uzturēšanā un attīstībā, ir vērtējami kā komplicēti, saistīti ar darbībām un procesiem ne tikai iestādē, bet starpresoru un pašvaldību mērogā, nodrošinot sarežģītas tiešsaistes datu apmaiņas ar citām valsts un pašvaldību sistēmām, administrējot TAPIS infrastruktūras resursus un nodrošinot to augsta līmeņa pieejamību un plānojot resursu mērogojamību. Lai nodrošinātu labākas iespējas kvalificēta personāla noturēšanai, nepieciešams pārskatīt esošās atalgojuma amatu saimes un līmeņus, jo atbilstoši Valsts ieņēmumu dienesta datiem, sistēmanalītiķu atalgojums VRAA jau šobrīd ievērojami atpaliek no nozares vidējā atalgojuma (sistēmanalītiķu atalgojums 2016.gada laika periodā no februāra līdz oktobrim veidoja 53% no nozares vidējā atalgojuma). Lai ilgtermiņā VRAA varētu nodrošināt esošo speciālistu nodarbināšanu VRAA, izmantojot to praksē gūtās zināšanas, VRAA ir jānodrošina šo speciālistu atalgojums atbilstoši nozares tendencēm. Atalgojuma klasifikācijas celšana ir plānota pakāpeniska, pēc Projekta beigām sasniedzot 12.mēnešalgu grupas maksimumu. Amatu klasifikāciju un noteikšanas kārtību nosaka atbilstoši Ministru kabineta 2010.gada 30.novembra noteikumu Nr.1075 „Valsts un pašvaldību institūciju amatu katalogs”  prasībām. Projekta beigu posmā VRAA veiks atlīdzības klasifikācijas celšanas pieprasījumu atbilstoši šo noteikumu prasībām.  Lai veiktu atalgojuma klasificēšanas celšanu 5 esošām amata vietām, VRAA nepieciešami 29 884 *euro*:  1) Informācijas sistēmu atbalsta departamenta 3 sistēmu administratoru amata vietu (šobrīd 19.3 amata saime, IIA amata līmenis, 11 mēnešalgas grupa) pārkvalificēšanai uz 19.5 amata saimi ar IVA amata līmeni un 12 mēnešalgu grupu;  2) Informācijas sistēmu attīstības departamenta Pārvaldības nodaļas 2 sistēmu analītiķu amata vietu (šobrīd 19.3 amata saime, IIA amata līmenis, 11 mēnešalgas grupa) pārkvalificēšanai uz 19.4 amata saimi ar IV amata līmeni un 12 mēnešalgu grupu.  *19.5 amata saimes, IVA amata līmeņa, 12 mēnešalgu grupas apraksts*   |  |  |  |  |  | | --- | --- | --- | --- | --- | | Apakšsaimes apraksts | Šajā apakšsaimē ietilpst amati, kuru pildītāji administrē un uztur informācijas sistēmas un programmatūru (lietojumus) | | | | | Amata saime | Amata līmenis | Līmeņa raksturojums | Amata paraugapraksts | Mēnešalgas grupa | | 19.5. Sistēmu administrēšana un uzturēšana | IVA | Vada un kontrolē sarežģītu datorsistēmu, operētājsistēmu un lietojumu (programmatūras) pakešu ar lielu (500–1000) lietotāju skaitu administrēšanu | * Vada un kontrolē sarežģītu datorsistēmu, operētājsistēmu un lietojumu (programmatūras) pakešu ar lielu lietotāju skaitu administrēšanu, iekļaujot regulārus sistēmu testus * Organizē, vada un kontrolē citu speciālistu darbu * Piedāvā risinājumus tehnikas/programmatūras savienojamības problēmām un vada to ieviešanu * Organizē un vada liela apjoma projektus, kas saistīti ar sistēmu attīstību un optimizāciju * Piedalās sarunās ar piegādātājiem, kontrolē piegādes līgumu izpildi | 12 |   *19.4 amata saimes, IV amata līmeņa, 12 mēnešalgu grupas apraksts*   |  |  |  |  |  | | --- | --- | --- | --- | --- | | Apakšsaimes apraksts | Šajā apakšsaimē ietilpst amati, kuru pildītāji izstrādā un attīsta programmatūru (lietojumus). | | | | | Amata saime | Amata līmenis | Līmeņa raksturojums | Amata paraugapraksts | Mēnešalgas grupa | | 19.4. Programmatūras attīstība | IV | Veic sistēmu analīzi un izstrādā programmēšanas uzdevumus visas iestādes darbības procesu mērogā. Koordinē un uzrauga citu darbinieku darbu | * Veic iestādes darbības procesu sistēmanalīzi; * Kopā ar pasūtītāju sagatavo sistēmu prasību specifikāciju; * Konsultē iestādes vadību par IT stratēģijas izveidi un ieviešanu; * Vada IT projektus, koordinē un uzrauga citu darbinieku darbu; * Var veikt ar informācijas sistēmas drošību saistītos pasākumus iestādē un izstrādāt informācijas sistēmu drošības programmas. | 12 |   Pēc Projekta pabeigšanas VRAA **sistēmu administratoriem un sistēmu analītiķiem** būs jāuztur un jāpilnveido zemāk uzskatīto, Projektā īstenoto aktivitāšu rezultāti, kuri netika uzturēti līdz šim, vai arī atsevišķi zemāk minētie pilnveidojumi esošajai funkcionalitātei, kuri pēc projekta īstenošanas, kļūs krietni komplicētāki:   1. Detālplānojumu datu struktūras noteikšana un izstrādes procedūras atbalsts. Līdz ar detālplānojumu datu specificēšanu, plānots pilnveidot risinājumu detālplānojumu strukturētā TIAN un grafiskās daļas telpisko datu nodošanai VZD ĢIS; 2. Jūras telpiskās plānošanas atbalsta procesu elektronizācija; 3. Saskarnes ar „Latvijas Vēstnesi” izveidošana; 4. VPVB darbinieka darba vides izveidošana TAPIS vidē; 5. Izstrādāts atbalsta process informācijas par pašvaldību pārziņā esošajām apgrūtinātajām teritorijām un objektiem nodošanai ATIS ārpus teritorijas plānošanas procesa; 6. Pilnveidota sistēmas lietojamība, nodrošināta informācijas par nacionālo interešu objektiem un teritorijām pieejamība, pilnveidota teritorijas plānojuma un lokālplānojuma izstrādes procedūra, kas ļaus tos izstrādāt paralēli, izveidots ziņojuma ģenerēšanas mehānisms par saņemtiem institūciju nosacījumiem / atzinumiem un iedzīvotāju priekšlikumiem; 7. Veikta datu savākšana, apstrāde, iekļaušana RAIM rādītāju datu bāzē, izmantojot automatizēto datu ielādes mehānismu; 8. Realizēta saskarne ar Datu publicēšanas platformu (DPP); 9. Pilnveidoti e-pakalpojumi EP 163 un EP 174. Šo e-pakalpojumu veidnē tiks ievietota grafiskā informācija (karte), kurā pakalpojuma saņēmējs vizuāli varēs redzēt, par kuru zemes vienību tiek pieprasīts attiecīgais e-pakalpojums. E-pakalpojuma EP163 izpildīšanu varēs uzsākt no TAPIS publiskās daļas portālā [www.geolatvija.lv](http://www.geolatvija.lv), tādējādi veicot e-pakalpojuma pieprasījumu skaita pieaugumu; 10. VRAA koplietošanas komponentes ārzemnieku autentifikācijas pakalpojuma pieslēgšana atbilstoši Elektroniskās identifikācijas un uzticamības pakalpojumu regulas eIDAS (**Eiropas Parlamenta un Padomes 2014.gada 23.jūlija Regula (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū)** prasībām; 11. Izstrādāti divi jauni e-pakalpojumi (par Jūras telpisko plānojumu un par Nacionālo interešu objektu teritorijām), kas vienlaicīgi veicinās gan vizuālo teritorijas pārskatāmību portālā [www.geolatvija.lv](http://www.geolatvija.lv) saistībā ar jūras telpiskā plānojuma datiem un nacionālo interešu objektu un teritoriju datiem, gan paplašinās portālā pieejamās informācijas klāstu; 12. TAPIS nodrošinās iespēju Būvniecības informācijas sistēmas (BIS) pusē atvērt un apskatīties nepieciešamās teritorijas attīstības plānošanas dokumenta sadaļas; 13. Izveidota jauna pakalpe, lai TAPIS no BIS saņemtu teksta datus par būves un zemes vienību raksturojošajiem datiem; 14. Attīstīta tiešsaistes saskarne starp TAPIS un ATIS, nodrošinot divvirzienu datu plūsmu, kas vienlaikus nodrošina pašvaldībām atvieglotu datu nodošanu uz ATIS.   Ņemot vērā iepriekšminēto, zemāk sniegts salīdzinājums ar šobrīd VRAA speciālistu esošo atalgojumu un atalgojumu pēc klasifikācijas celšanas (ņemot vērā, ka anotācijā sniegtie aprēķini ir būtiski visa Projekta īstenošanas veiksmīgam rezultātam un rezultātu uzturēšanai turpmākā laika periodā, aprēķinos norādīts šobrīd esošais atalgojums 5 amata vietām (1244 *euro*), kuru atlīdzību plānots celt veicot pārklasifikāciju, bet kurš nesasniedz 11.mēnešalgas grupas maksimālo darba samaksas lielumu):   |  |  |  |  |  |  |  | | --- | --- | --- | --- | --- | --- | --- | | **esošās amata vietas** |  | |  |  |  |  | | amata nosaukums | amata saime | | amata līmenis | mēnešalgu grupa | kategorija | Mēnešalga  *euro*  *(esošā)* | | sistēmu analītiķis | 19.3 | | IIA | 11 | 3 | 1244 | | sistēmu analītiķis | 19.3 | | IIA | 11 | 3 | 1244 | | sistēmu administrators | 19.3 | | IIA | 11 | 3 | 1244 | | sistēmu administrators | 19.3 | | IIA | 11 | 3 | 1244 | | sistēmu administrators | 19.3 | | IIA | 11 | 3 | 1244 | | **pēc klasifikācijas celšanas** | | |  |  |  |  | | amata nosaukums | amata saime | | amata līmenis | mēnešalgu grupa | kategorija | Mēnešalga  *euro* | | sistēmu analītiķis | 19.4 | | IV | 12 | 3 | 1647 | | sistēmu analītiķis | 19.4 | | IV | 12 | 3 | 1647 | | sistēmu administrators | 19.5 | | IVA | 12 | 3 | 1647 | | sistēmu administrators | 19.5 | | IVA | 12 | 3 | 1647 | | sistēmu administrators | 19.5 | | IVA | 12 | 3 | 1647 | |  |  | |  |  |  |  | | **nepieciešamais finansējums klasifikācijas celšanai (gadā)** | | | **29 884 *euro*** |  |  |  | |  | | (1647-1244)\*12 mēneši\*1,2359 DD nodoklis \* 5 darbinieki | | | | |  1. Programmatūras uzturēšanai – 67 200 *euro*   uzturēšanai nepieciešamas 160 cilvēkdienas (apjoms noteikts, vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem). Samaksa par vienu cilvēkdienu – 420 *euro* (ar PVN)  160 c/d x 420 *euro* = 67 200 *euro*  (EKK 2251 – informācijas sistēmas uzturēšana). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VRAA, Projekta sadarbības partneri – VARAM, VZD, VBKB, VPVB, kā arī, EM, Centrālā statistikas pārvalde, Latvijas Jūras administrācija. |
| 2. | Projekta izpildes ietekme uz pārvaldes funkcijām un institucionālo struktūru | Projekts šo jomu neskar |
| 3. | Cita informācija | Nav |

Vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

22.08.2017 10:05

17950433

Pintele

67026494,

[Maija.pintele@varam.gov.lv](mailto:Maija.pintele@varam.gov.lv)

Putniņš, 66164659,

[andris.putnins@vraa.gov.lv](mailto:andris.putnins@vraa.gov.lv)